### Resumé

Forligspartierne bag [adresse] budget 2024 reserverer 260 mio. kr. af de 310 mio. kr., der kommer fra selvbudgettering i 2025. Beløbet skal anvendes til nye strategiske og nødvendige investeringer i velfærd og klima samt vedligeholdelse af bygninger og veje.

### Sagsfremstilling

Der er nu sikkerhed omkring selvbudgetteringsmidlerne i 2025, og derfor vurderer forligspartierne bag budget 2024, at en overvejende del af midlerne kan udmøntes uden, at det tilsidesætter den ansvarlige økonomistyring.  Forligspartierne har indgået en aftale om ”Ekstraordinær investering på 260 mio. kr. til velfærd, klima og vækst i Vejle Kommune.” Aftalen fremgår af bilag til sagen.

Af aftalen fremgår, at forligspartierne bag budget 2024 reserverer 260 mio. kr. af de 310 mio. kr., der kommer fra selvbudgettering. Midlerne prioriteres i 2024 fra kassen med modkrav om, at 260 mio. kr. lægges i kassen i budget 2025, hvor selvbudgetteringsmidlerne kommer. På den måde kan investeringer så vidt muligt ske allerede i indeværende år samtidig med, at den økonomiske ansvarlige kurs fastholdes, og der også er prioriteringsmuligheder med budget 2025.

De 260 mio. kr. afsættes under Økonomiudvalget til de i bilaget beskrevne 8 investeringspuljer, der er fordelt med i alt 110 mio. kr. til drift og 150 mio. kr. til anlæg. Puljerne udmøntes løbende af Økonomiudvalget og gruppeformændene.

### Økonomi

![](data:image/png;base64...)

**Opsummering af de bevillingsmæssige konsekvenser**

Sagen medfører, at der bevilges 110 mio. kr. til drift og 150 mio. kr. til anlæg i 2024. Udgiften på i alt 260 mio. kr. finansieres af selvbudgetteringsmidlerne i 2025. Forskydning mellem årene reguleres via kassen.

### Sagens videre forløb

Sagen skal behandles af Økonomiudvalget og Byrådet.

### Historik

#### Borgmesteren indstiller, den 10. juni 2024, punkt 151:

At 260 mio. kr. af selvbudgetteringsmidlerne afsættes i 8 investeringspuljer i 2024 jf. bilag med forligspartiernes aftale ”Ekstraordinær investering på 260 mio. kr. til velfærd, klima og vækst i Vejle Kommune”, og

At de bevillingsmæssige konsekvenser godkendes jf. bevillingsskema under afsnittet økonomi.

#### Beslutning fra Økonomiudvalget, den 10. juni 2024, punkt 151:

Anbefales.

Helle Jepsen tog forbehold for sin stillingtagen til byrådets behandling.

### Beslutning

Godkendt.

Fraværende: Laurits Schmidt. I stedet mødte Iben Nissen.

Fraværende: René Koch. I stedet mødte Laurits Frederiksen.

Fraværende: Kent Mikkelsen.

Fraværende: Helle Jepsen.